Viborger Samler, 1849-11-19
Handels-Efterretninger. Af det statistiske Tabelværk, som nu udgives af Finantsministeriet, er det 10de Hefte udkommet. Det indeholder Tabellerne for Consumtion, Handel og Skibsfart for Aaret 1848 dog kun for det egentlige Kongerige Danmark, da Oprøret i Hertugdømmerne ikke har tilstedet Bearbeidelsen ogsaa for disses Vedkommende. Jnteressant er det af disse Tabeller at see den Virkning, Krigen har udøvet paa Landets Handel og Omsætning. Vi ville fremhæve nogle af de mærkeligste Puncter. Den hele Vareførsel, som har været Gienstand for Kongerigets Handelsomsætning, ved Jndførsel og Udførsel, med udenlandske og toldfrie Stæder, udgjorde i det Hele c. 1220 Mill. Pund til en Værdi af henved 38 Mill. Rbd.; i 1847 var Værdien næsten 900,000 Rbd. mindre. Det er fornemmelig Udførselen, fra Danmark, der i 1848 er tiltaget; thi Jndførselen fra Udlandet var i dette Aar vel noget større i Vægt, men omtrenen Million mindre i Værdi, end i 1847. Dette maa udentvivl tilskrives Krigens Jndflydelse; thi det er netop saadanne Varer, som snarest kunne henregnes til Luxusgjenstande, hvis Jndførsel er aftaget i 1848, saasom egentlige Galanterivarer, Glasvarer, Silke og Silkevarer (for 214,415 Rbd. mindre end i 1847) Uhre og ds.; ligeledes Vine og fremmede Spirituosa, samt Tobak. Derimod har Jndførselen af adskillige voluminøse Varer, hvis Brug er tiltaget ved Krigen, været betydelig større i 1848 end i det foregaaende Aar, saasom uldne Varer, Riis, Jern, Steenkul o. dsl. Hvad Udførselen fra Danmark angaaer, da var dens Værdi i 1848 c. 1,900,000 Rbd. større end i 1847, hvilket især skyldes Kornvarer, hvoraf der i 1848 er udført fra Kongeriget alene for 2,746,000 Rbd. mere end i det foregaaende Aar (i Alt for 10,259,000 Rbd.), hvorimod der af saadanne Varer som Flesk, Ost, Oliekager, Rapsæd og Roefrø, Smør, Sviin og Uld har været en mindre Udførsel i 1848, fordi Armeerne have forbrugt et overordentlig stort Qvantum Flesk, Jndførselen af Fedevarer fra Hertugdom merne er standset, de indenlandske Uldmanufacturer have været i stærkere Drift paa Grund af Hærens store Forbrug af deres Fabricater, ligesom ogsaa Oliemøllerne, befriede fra Concurrencen med Hertugdømmerne, have udvidet deres Drift. Mærkeligt er det at see, hvor stor en Jndflydelse Krigen har havt paa Danmarks Handel med England og med Hamborg, Med England er Handelen tiltaget meget betydeligt i 1848 saaledes var hele Vareomsætningen imellem England og Danmark 71 pCt. større i 1848 end i 1847, Vareindførselen fra England til Danmark har udgjort 19 pCt. af den hele Jndførsel til Kongeriget, medens den tidligere kun var 94 pCt. deraf, og Udførselen fra Danmark til England var i 1848 52 pCt. af Kongerigets hele Udførsel, tidligere 37 pCt. Det er især af Bomuldsgarn, Bomuldsmanufacturvarer, Linned og Uldmanufacturvarer, Jern og Jernvarer, Steenkul, Thee, Tobak og Farvevarer at Jndførselen fra England er tiltaget; medens Udførselen til England af Hornqvæg, Kjød, Kornvarer og Smør var betydeligt større i 1848 end forhen. Værdien af de fra England til Danmark indførte Varer udgjorde i Aaret 1847 c. 2,320,000 Rbd., i 1848 derimod næsten 4 1/2 Mill. Rbd., og Værdien af de fra Danmark til England udførte Varer var i det førstnævnte Aar omtr. 4,200,000 Rbd., i 1848 derimod omtr. 7 1/2 Million. En tilsvarende Forøgelse i Skibsfarten til og fra England vise Skibsfartstabellerne. – Denne paafaldende Forøgelse af Handelsomsætningen imellem Danmark og England finder tildeels sin Forklaring i den ligesaa paafaldende Formindskelse i Omsætningen med Hamborg, baade den directe og Transithandelen over Kiel. J 1847 indførtes der directe fra Hamborg til Kongeriget Varer til en Værdi af c. 2 Millioner og transito over Kiel af henved 4,200,000 Rbd. men i 1848 havde den directe Jndførsel fra Hamborg kun en Værdi af lidt over 700,000 Rbd. og transito over Kiel af c. 650,000 Rbd. Man begriber heraf, hvilket Tab Krigen og Blokaden maa have paaført Kiel, der neppe kan have fundet synderlig Erstatning i det ved Krigen tiltagne Forbrug af Varer til den slesvigholstenske og de fremmede Hære, da Kiel Handel for den allerstørste Deel er Transithandel. – Vi have her kun givet runde Summer; men man vil føle, at Tal, saa kjedelige de ved første Øiekast see ud, oplyse Forholdenes virkelige Beskaffenhed bedre og klarere end det udførligste Raisonnement. (Hemp. Av.)